લોકમેળાના નામ માટે યોજવામાં આવેલ સ્પર્ધામાં શહેરીજનોએ ઉત્સાહપૂર્વક ભાગ લીધો છે. ખૂબજ સારા પ્રતિસાદથી 345 જેટલીઓ એન્ટ્રીઓ મળી છે. લોકોએ સૂચવેલા નામોમાંથી આજે સાંજે જ લોકમેળાનું ફાઈનલ નામ પસંદ કરી તેની ઘોષણા થશે અને જે સ્પર્ધનું નામ પસંદ કરાશે તેને વિજેતા જાહેર કરાશે. ઉલ્લેખનિય છે કે સૌરાષ્ટ્રમાં સૌથી મોટા મેળા તરીકે જાણીતો રાજકોટનો લોકમેળો આગામી તા.1-9થી રેસકોર્સ મેદાનમાં પાંચ દિવસ સુધી યોજાનાર છે ત્યારે વહિવટી તંત્ર દ્વારા તૈયારીઓનો ધમધમાટ શરૂ થઈ ગયો છે.